گرەوی بەختی ھەڵاڵە
گرەوی بەختی ھەڵاڵە سێھەمین ڕۆمانی عەتا نەھاییە؛ ساڵی ٢٠٠٤ دەستی بە نووسینی کردووە و ساڵی ٢٠٠٦  چووەتەوە. گرەوی بەختی ھەڵاڵە یەک لە باشترین ڕۆمانە کوردییەکانە، ساڵی ٢٠٢٠ لە نۆزدەھەمین و بیستەمین خولی خەڵاتی مێھرەگان لە بەشی زمانی دایکیدا وەک باشترین ڕۆمانی تایبەت ھەڵبژێردرا و بوو بە براوەی خەڵاتی «مێھرەگانی ئەدەبی»؛ ھەروەھا یەکێک بوو لە پڕفرۆشترین کتێبە کوردییەکانی نۆھەمین پێشانگای نێونەتەوەیی کتێبی سنە.

چیرۆک 
ڕۆمانەکە باس لە ژنێکی پەنابەری کورد لە سوید دەکات کە ماوەیەک لەگەڵ بنەماڵەکەی لە شاخ بووە و دواتر لەگەڵ خزمەکانی ڕووی کردووەتە ھەندەران و لەوێ ژیانێکی نوێ دەست پێ کردووە؛ داوی ماوەیەک بە نابەدڵی لەگەڵ کوڕەکوردێک بەناوی شێرزاد، کە تازە و بە بۆنەی ھەڵاڵە خۆیەوە گەیشتووەتە ئەورووپا، ھاوسەرگیری کردووە و دواتریش ھەر لەلایەن مێردەکەیەوە دراوەتە بەر پەلامار.

ناوەرۆک 
گرەوی بەختی ھەڵاڵە گرفتی نێوان مۆدێڕنیتە و ژیانی مۆدێڕن لەگەڵ شێوەی بیرکردنەوە و ژیانی کۆن و نەریتییە. قارەمانی ڕۆمانەکە (ھەڵاڵە) دەیەوێت بە ڕۆیشتن لە کوردستان، کولتوورە نابەجێیییەکان جێ بھێڵێت، بەڵام لە جەرگەی ڕۆژاواش لە چنگی پیاوسالاری ڕزگاری نابێت؛ گرینگترین تایبەتمەندیی ڕۆمانەکە ئەوەیە کە لە نێوان ڕووداوەکاندا ھاوتەریبییەک دەبیندرێت.

ڕەگەز و  لە ڕۆمانەکەدا 
بەپێی تۆێژینەوەیەکی شێرزاد سەعید سەدیق کە ساڵی ٢٠١٩ لە ژمارە سێی گۆڤاری توێژەردا بڵاوی کردووەتەوە: بە پێجەوانەی ناوەڕۆک و پەیامی ڕۆمانەکە ھەردوو ڕەگەزی نێر و مێ بەقەد یەک قسە بە یەکتر دەبڕن؛ ھەروەھا ھەم دیسان بەپێی گوتاری زاڵی فێمینیزم بەسەر ڕۆمانەکەدا، ھەڵاڵە لە پەیوەندی لەگەڵ ژن و پیاواندا، بەشێوەیەک دەپەڕێتە نێو قسەکانیان کە گەرەکییەتی قسەی خۆی بەرێتە سەرێ و باڵادەستیی خۆی پیشان بدات؛ کە پێی دەوترێت:  کۆنترۆڵکارانە.

کەسایەتییەکان 
 ھەڵاڵە
 شێڕزاد
 برایمۆک
 میرخوناوک
 خاتوو کڵاوزێڕ
 حەمەڕەشید ئاغا
 ڕەعنا
 سەعید
 گوڵاڵە
 سەعادەت
 کاروان
 مامە فەتاح
 نەسرین
 مەجید
 میرزا حەسەن
 ئارەزوو
 فەرزانە
 مامۆستا کڵۆڵ
 کاک ناسر
 خاتوو ئامین
 ئیرەج
 سەلاح

چاپەکان 
 چاپەمەنیی مانگ
 ناوەندی ڕۆشنبیری و ھونەریی ئەندێشە
 ناوەندی ڕەنج، ساڵی ٢٠٠٨، سلێمانی

وەرگێڕانەکان 

 گرەوی بەختی ھەڵاڵە بەناوی "Helale" لەلایەن بەسام مستەفاوە کراوەتە کورمانجی و وەشانخانەی ئاڤێستا لە ئەستەمبوڵ بڵاوی کردووەتەوە.
 ڕەزا کەریم موجاور ڕۆمانەکەی بە ناوی «آخرین روزھای زندگی ھلالە» وەرگێڕاوەتە سەر فارسی و چاپەمەنیی ئەفراز لە تاران بڵاوی کردووەتەوە.

کورتە

سەرچاوەکان 

ڕۆمانە کوردییەکان
کتێبە کوردییەکان
ڕۆمانەکان
کتێبەکانی عەتا نەھایی